**Virginia Beach** er den største byen i delstaten Virginia i USA. Byen har 459 470 innbyggere (2020), med forstadsområdene 1,6 mill. innbyggere, og den 42. mest folkerike byen i USA. Den ligger ved munningen av Chesapeake Bay.

Byen er en *uavhengig by*, det vil si at den ikke tilhører noe fylke, altså «county». (Denne lokaladministrative ordningen er noe av et særmerke for Virginia, som har 38 byer i denne kategorien, mens det bare finnes 3 eksempler i resten av USA.)

Virginia Beach er kjent for å ha en av verdens lengste sandstrender og hundrevis av hoteller, moteller og restauranter langs stranden. 

Virginia Beach City Hall
Området hvor Virginia Beach ligger var bebodd av amerikanske urfolk, Chesapeake. Det var senere et landlig område med plantasjer og på slutten av 1800-tallet utviklet det seg til et lite feriested.

Etter at jernbanen kom i 1883 ble Virginia Beach Hotel åpnet, det ble drevet av Norfolk and Virginia Beach Railroad and Improvement Company. Hotellet ble stengt i 1887, men gjenåpnet i 1888 som Princess Anne Hotel.

I mars 1891 var barken «Dictator», fra Moss, på vei fra Pensacola i Florida til England med tømmer. Om bord var kaptein Jørgen M. Jørgensen og hans mannskap på 14 og også kapteinens hustru og deres fire år gamle sønn. Det blåste opp til storm og skipet sprang lekk, pumpene ble ødelagt, og det tok inn vann. Skipet forsøkte å søke havn i Hampton Roads for å reparere skipet men barken traff en sandgrunne ca. 300 meter fra land ved Virginia Beach. Redningsmannskapene forsøkte å berge mannskapet men storme var sterk og arbeidet vanskelig. De klarte å redde ni av mannskapet og kaptein Jørgensen, men fru Jørgensen, sønnen Carl og fem av mannskapet omkom. Flere dager sener ble skipets galionsfigur skyllet opp på stranden, den ble reist som et monument for ofrene og redningsmennene. Den sto på stranden i mer enn 50 år. Norges Rederiforbund samlet inn midler til en statue som erstatning for gallionsfiguren på Virginia Beach, og også en lik statue i Moss. Billedhuggeren Ørnulf Bast fikk i oppdrag å lage to bronsekopier av den originale galionsfiguren og The Norwegian Lady ble avduket i 1962.

Den uendelige rekken av hotell og andre bygninger langs stranden
Eiendom, turisme og forsvar er viktige sektorer i Virginia Beach sin økonomien. Naval Air Station Oceana, en stor jagerflybase for den amerikanske marinen. I 2012 fikk et marinefly motor trøbbel når det lettet fra basen og krasjet inn i et leilighetskompleks.

Landområdene ligger ikke så langt over havet og er utsatt for flom. Den kraftige nedbøren under orkanen Matthew i 2016 oversvømte over 2000 hjem og oversvømmelsen varte i flere dager. Etter det er har myndighetene avvist flere byggeprosjekter fordi det er en økende risikoen for flom på grunn av klimaendringer.

31. mai 2019 gikk en tidligere ansatt inn i en kommunal bygning og skjøt og drepte 12 tilfeldige mennesker og skadet 4 andre før han selv ble skutt.

Byen ble vennskapsby med Moss i 1974.

Referanser
----------

1. ↑  «U.S. Census Bureau QuickFacts: Virginia Beach city, Virginia». *www.census.gov* **(engelsk)**. Besøkt 11. mars 2023.
2. ↑  «Coastal Virginia - Hampton Roads - Virginia Is For Lovers». *www.virginia.org*. Besøkt 11. mars 2023.
3. ↑  VirginiaBeach. com, Inc. «Explore fantastic historical sights surrounding Virginia Beach!». *Virginia Beach* **(engelsk)**. Besøkt 11. mars 2023.
4. ↑  ELVSÅS, BJARNE (8. juni 2005). ««Dictator's» forlis». *Moss Avis* **(norsk)**. Besøkt 11. mars 2023.
5. ↑  «Matthew».
6. ↑  Riess, Steve Almasy,Rebekah (31. mai 2019). «At least 12 dead after disgruntled employee opens fire at Virginia Beach municipal center». *CNN* **(engelsk)**. Besøkt 11. mars 2023.

Eksterne lenker
---------------

* (en) Offisielt nettsted Rediger på Wikidata

* (en) Virginia Beach, Virginia – kategori av bilder, video eller lyd på Commons Rediger på Wikidata
* (en) (en)  Virginia Beach hos Wikivoyage

| * v
* d
* r
USAs 50 største byer |
| --- |
| 
* 1. New York
* 2. Los Angeles
* 3. Chicago
* 4. Houston
* 5. Philadelphia
* 6. Phoenix
* 7. San Antonio
* 8. San Diego
* 9. Dallas
* 10. San Jose
* 11. Jacksonville
* 12. Indianapolis
* 13. San Francisco
* 14. Austin
* 15. Columbus
* 16. Fort Worth
* 17. Charlotte
* 18. Detroit
* 19. El Paso
* 20. Memphis
* 21. Baltimore
* 22. Boston
* 23. Seattle
* 24. Washington
* 25. Nashville
* 26. Denver
* 27. Louisville
* 28. Milwaukee
* 29. Portland
* 30. Las Vegas
* 31. Oklahoma City
* 32. Albuquerque
* 33. Tucson
* 34. Fresno
* 35. Sacramento
* 36. Long Beach
* 37. Kansas City
* 38. Mesa
* 39. Virginia Beach
* 40. Atlanta
* 41. Colorado Springs
* 42. Omaha
* 43. Raleigh
* 44. Miami
* 45. Cleveland
* 46. Tulsa
* 47. Oakland
* 48. Minneapolis
* 49. Wichita
* 50. Arlington

 |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN **·** ISNI **·** NKC **·** GeoNames **·** MusicBrainz **·** GNIS **·** GNIS
 |